شفنا الاستغلال البَشِع من الإعلام الجزائري لِحِساب مُزَوَّر، قلنا أودِّي ما كاين باس، ننساو دابا النقاش الداخلي مع اليوتوبر حميد المهدوي، مؤقتا، ونركّزو مع البرَّاني. 
رغم أن الحِساب المُزَوَّر لا ينفي تطابق روح التغريدات المنشورة فيه مع روح "الخلط" التحريري ديال اليوتوبر.
يعني اللي زوّر راه عرف علاش زوّر لليوتوبر بالتحديد ماشي لواحد آخر.
يلا كان صوت مزعج، كيف كيتوهّم، مالهم ما زوروا لعلي المرابط ولا لبوبكر الجامعي ولا غيرهم من الناس اللي عندهم توجه مختلف؟ 
راك ما مُزعِج ما ستّة حمّص. 
انت يوتوبر ينشر الأمية والكلخ والسلبية لا أقل لا أكثر.
كلامك أشبه بالشخير. 
ربما تكون مزعج لراسك. فقط. 
فيق من الگلبة.
مع العلم أن اليوتوبر ما هاج على الجزائر حتى حس بالخطر قرب ليه، وخاف على راسو. إنما ملِّي كانوا هجومات على ركائز الدولة كان يعطي الدروس فالتسامح ويهاجم خوتو المغاربة!!! 
بلا ما نحكر فهاد النقطة بزاف!!! 
وأحقر ما فعل اليوتوبر، مستعينا بواحد الكومبارس، أنه بدأ يلمّح باللي الحساب المزور  داروه الخصوم ديالو، اللي كيحاربوه، ويمكن الصهاينة كيردو ليه الصرف!! علاش؟ ياك ما حرر غ.زة بلا خبار ح.م.ا.س؟ 
ما عمرو كان همك لا مدنيين ولا غ.ز.ة. كان همك الفلوس. وكنتي مسخر تكذب على مجموعة إعلامية. روجتي الأكاذيب عليها. وترفّعنا أننا نجرجروك فالمحاكم، عطفا على أسرتك. ولكن انت ما كتحشمش. وماشي وجه العطف ولا التعاطف ولا الترفع. والمقال أصلا ما قريتيهش ولا عارف اش فيه ولا وقتاش تكتب ولا علاش تكتب، ولو كنتي صحافي كنتي تسول المعنيين بالأمر أ الكذاب المحتال. 
وزادت الحقارة فأنه يسمح للكومبارس ديالو يهضر على الخيانة الوطنية!!! 
وعِوض أن السي اليوتوبر يقدّر هاد الشي، ويلعن الشيطان، بغى يدير فيها فاهم بلا خبار المحكمة الدستورية، وناض يزايد على الصحافيين بقراءة غبية للقانون، باش يحدد شكون صحافي فهاد البلاد وشكون ماشي صحافي.
وبما أنه هو اختار يزيد فالخبث ديالو، ما فيها باس نوضعو شي نقط على الحروف. 
وأنا مُستعد نتلاقاك في منبر محايد نهضرو نقطة بنقطة. وما غاديش تقدر على المواجهة. لأنك حاطب ليل. 
اليوتوبر عندو وهم بأنه صحافي. وهادي أسطورة تهرسات. 
والسؤال الحقيقي ماشي واش الرمضاني صحافي ولا ماشي صحافي، وإنما واش اليوتوبر حميد يستحق حمل بطاقة المجلس الوطني للصحافة؟ واش البطاقة كتعطى خارج الاجال؟ وعلاش كيديرو آجال لدفع الطلبات ومع ذلك كاين اللي كياخدها خارج الاجال بعد مغادرته للسجن؟ ياك اليوتوبر كيهضر بالقانون؟ ما كاين باس يجاوبنا؟ بأي حق خدا البطاقة؟ واش البطاقة ديالو قانونية وهي خارج الاجال؟ 
ياك القانون يمنع المؤسسات الصحافية من تشغيل صحافيين بدون بطاقة؟ مزيااااانة هادي، إيوا ياك قلتي لينا واحد معكم ما عطاوهش البطاقة؟ باقي خدام معكم ولا وقفتوه من بعد 3 أشهر؟ علاش ما بغيتيش تقول سميتو؟ وضح لينا هاد الشي الله يرحم بها الوالدين..، 
اليوتوبر كيهضر على انتحال الصفة!! مزيااان… بأي صفة كان يدير الحلقيات فالريف؟ كاين شي صحافي كيرفع الشعارات ويدير الحلقات في المسيرات؟؟؟ هاد الشي كتخولو ليك البطاقة؟ يعني ما تشديتيش ظلما وعدوانا؟؟؟ درتي علاش؟ وباراكا ما تبيع وتشري فهاد البريكول… 
نصيحة، قبل ما تهضر على المؤسسات الإعلامية سير قرا على اختصاصات الهيأة العليا للاتصال السمعي البصري، باش تعرف شكون الجهة اللي عندها الاختصاص ديال القرارات التأديبية في حق المتعهدين (ماشي الصحافيين)!!! بقى تهضر فداك الشي اللي عارفو واخا راك ما عارف والو…
ونزيدك، المؤسسات ديال السمعي البصري فيها حتى كوتش وطبيب ومحامي ولاعب وفقيه كيديرو برامج… خاص المجلس يعطيهم البطاقة؟؟ 
القانون مزيان، وانت إما أُمِّي فيه وإما كذاب، وإما بجوج، ولكن النقاش الاخلاقي كتهرب منو، وهذا صلب الموضوع.
واش دوك المجازر اللي كدير تعطيك الحق فأنك تتسمى صحافي؟ دابا وملي بديتي؟ أبدااااا… 
انت ماشي منتحل صفة، انت حلايقي داير اليوتوب كيدخل الصرف، وكيتبورد على عباد الله، وكينشر الجهل والأمية واليأس، وكيحرض على الناس ويتهمهم ويهدد السلامة ديالهم ويصيفط جيوش من المريدين يسبوهم ويتبوحط من الفوق.
انت ما فاهم قانون ما عندك اخلاق.
ويلا طبقنا القانون غدوز وقتك فالمحاكم لأنك كتكرفص على عباد الله بالخسة ديالك…. ولأنك بئيس كتعتبر ترفع الناس عليك ضعف، وكتتمادى، هاد الشي علاش ما بقيتش غادي نسكت لك.